# PROBLEMER MED SKANNER OG INTERNETT-FAKS

## Oversikt

Hvis du ikke kan løse et problem med løsningene i denne håndboken, trykk på [STRØM]-knappen og sett hovedstrømbryteren til posisjonen ””. Vent i minst ti sekunder og sett deretter hovedbryteren til posisjonen ””. Når hovedstrømindikatoren skifter fra blinkende grønt til helt tent, trykker du på [STRØM]-knappen.
Når bakgrunnsfargen på jobbstatusskjermen øverst til høyre på berøringspanelet ikke er grå, må du ikke slå av hovedstrømbryteren eller trekke ut støpselet. Dette kan ødelegge harddisken eller føre til at data som blir lagret eller mottatt går tapt.

Problem | Sjekkpunkt | Løsning
--- | --- | ---
###### OVERFØRING UTFØRES IKKE | Har du valgt riktig destinasjon? Er den riktige informasjonen (e-postadresse eller informasjon om FTP-server) lagret for gjeldende destinasjon? | Kontroller at det er lagret riktig informasjon for destinasjonen, og at destinasjonen er valgt på riktig måte. Hvis leveringen via e-post (Skanne til E-post) ikke lykkes, sendes eventuelt feilmeldingen ”Ulevert melding” til den angitte administratorens e-postadresse. Denne informasjonen kan hjelpe deg til å finne årsaken til problemet
Overstiger bildefilen grensen for e-postvedlegg som er satt i innstillingsmodus (administrator)? | Kontroller dette med administratoren din. Dersom administratoren har satt en størrelsesgrense for overføring av filer, vil det ikke være mulig å overføre filer som overstiger grensen.
Oversteg bildefilstørrelsen e-postserverens størrelsesgrense for filvedlegg? (Når Skann til e-post brukes) | Reduser størrelsen til filvedlegget (reduser antall sider som skannes) for e-postoverføringen. Filstørrelsen kan også reduseres ved å skanne med en innstilling for lavere oppløsning. Spør din e-postserveradministrator (eller Internett-leverandør) om filstørrelsesgrensen for en e-postsending
Er mappen på mottakerdatamaskinen valgt som delt mappe slik at filer kan sendes til den? (Når Skanne til nettverksmappe brukes) | Hvis destinasjonsmappen ikke er konfigurert som en delt mappe, velger du ”delt” i mappeegenskapene. Hvis mappen er flyttet eller endringer er blitt iverksatt, kan "delt"-innstillingen være opphevet.
Er [IPsec-innstillinger] aktivert på maskinen? (Når Skanne til nettverksmappe brukes.) | Kontroller dette med administratoren din. Når [IPsec-innstillinger] er aktivert i innstillingsmodus, kan det hende at skanning til en delt mappe ikke er mulig i ditt PC-miljø. => Innstillingsmodus (administrator) → [Sikkerhetsinnstillinger] → [IPsec-innstillinger]
La du en lang original på dokumentglasset da den ble skannet? | Plasser originalen i dokumentmaterskuffen for den automatiske dokumentmateren. Du kan ikke skanne en lang original fra dokumentglasset.
Plasserte du en original som var brettet? | Følg instruksjonene på displayet, brett ut originalen, legg den på den automatiske dokumentmateren igjen, og skann den på nytt. Hvis en brettet original legges i den automatiske dokumentmateren, vil det oppstå en feil, og skanningen blir avbrutt når den faktiske originalstørrelsen avleses ved skanning.
###### EN ADRESSE KAN IKKE SPESIFISERES | Har funksjoner blitt deaktivert av administratoren? | Kontroller dette med administratoren din. Enkelte funksjoner kan ha blitt deaktivert i systeminnstillingene. Når brukerautentisering er aktivert, kan det være at funksjonene du kan bruke og sideantallet er begrenset i brukerinnstillingene dine.
###### MODUS KAN IKKE VELGES | Har funksjoner blitt deaktivert av administratoren? | Kontroller dette med administratoren din. Enkelte funksjoner kan ha blitt deaktivert i systeminnstillingene. Når brukerautentisering er aktivert, kan det være at funksjonene du kan bruke og sideantallet er begrenset i brukerinnstillingene dine.
###### AUTOMATISK VALG AV FARGEMODUS UTFØRES IKKE KORREKT | Skanner du én av følgende originaltyper? ###### Når Sort/hvit ikke kan velges: Er det farger eller fargefelter på papiret? ###### Når Farge ikke kan velges: Er fargen på originalen veldig lys? Er fargen på originalen veldig mørk, nesten sort? Er kun en svært liten del av originalen i farge? | Angi fargemodus manuelt. Når fargemodusen er satt til [Auto], leser maskinen av om originalen er i svart-hvitt eller farge når du trykker på [Start farge]-tasten. I tilfellene vist til venstre, kan det imidlertid hende at automatisk avlesning ikke gir korrekt resultat.
###### MOTTATT BILDEFIL KAN IKKE ÅPNES | Støtter mottakerens visningsprogram formatet på de mottatte bildedata? | Bruk en programvare som kan åpne den valgte filtypen og komprimeringsmodusen. Hvis du endrer filtypen og komprimeringsmodusen som velges ved overføring, vil kanskje mottakeren kunne åpne filen.
Vises det en melding som ber deg taste inn passord? | Den mottatte filen er en kryptert PDF-fil. Be avsenderen om passordet, eller få avsenderen til å sende bildet på nytt uten kryptering.
###### OVERFØRING TAR LANG TID | Er oppløsningsinnstillingen riktig ved skannetidspunktet? | Velg innstillinger for oppløsning og datakomprimering som passer for overføringen. Vær oppmerksom på følgende punkter når du vil opprette bildedata med et balansert forhold mellom oppløsning og filstørrelse: Oppløsningsinnstillinger: Standard oppløsningsinnstilling er [200 x 200 dpi] i E-post, FTP/skrivebord, Nettverksmappe og Skann til ekstern minneenhet, og [200 x 100 dpi] i Internett-faksmodus. Hvis originalen ikke inneholder et halvtonebilde som et foto eller en illustrasjon, vil du få et praktisk og brukbart bilde ved å skanne med standardoppløsningen. En innstilling for høyere oppløsning eller [Halvtone] (kun i Internett-faksmodus) bør bare velges hvis originalen inneholder et foto, og du ønsker å prioritere kvaliteten til det fotografiske bildet. Vær forsiktig i dette tilfellet, for det vil opprettes en større fil enn med standardinnstillingen.
###### EN DESTINASJON ER FORHÅNDSVALGT | Er [Standard adresseinnstilling] aktivert i innstillingsmodus? | Hvis du vil sende til en destinasjon som ikke er standarddestinasjonen, trykker du på [Avbryt]-tasten. Hvis du er administratoren og ønsker å endre eller deaktivere standarddestinasjonen, endrer du innstillingene etter behov i [Standard adresseinnstilling]. => Innstillingsmodus (administrator) → [Systeminnstillinger] → [Innstill. For Bildesending] → [Skanne-innstillinger] → [Standardadresse] → [Standard adresseinnstilling]
###### KAN IKKE SKRIVE TIL USB-MINNEENHETEN (NÅR USB-MINNESKANNING BRUKES) | Gjenkjennes den tilkoblede USB-enheten på korrekt måte? | Bruk [USB-enhetskontroll] i innstillingsmodus for å sjekke om enheten kan gjenkjennes eller ikke. => Innstillingsmodus → [Systeminnstillinger] → [USB-enhetskontroll] Hvis den ikke gjenkjennes, koble den til på nytt.
###### DET SKANNEDE BILDET ER AVKLIPPET | Er størrelsesinnstillingen for originalen som skal skannes satt til mindre enn den faktiske størrelsen på originalen? | Angi skannestørrelsen til den faktiske størrelsen på originalen. Hvis du med hensikt har angitt en størrelse som er mindre enn originalens faktiske størrelse, må du plassere originalen i henhold til plasseringen for valgt skannestørrelse. Når du for eksempel skanner en original i A4-størrelse (8-1/2" × 11") med en B5-innstilling (5-1/2" × 8-1/2") på dokumentglasset, må du rette inn originalen ved hjelp av dokumentglasskalaen på venstre side for å få plass til området du vil skanne, i B5-skanneområdet (5-1/2" × 8-1/2"). DOKUMENTGLASS
###### KVALITETEN PÅ DET SKANNEDE BILDET ER DÅRLIG | Er originalen av trykt kvalitet, for eksempel en bok eller et ukeblad? | Du kan redusere moarévirkningen på følgende måte: Når originalen er av trykt kvalitet, kan det oppstå vertikale mønstre (moaré). Velg [Andre] → [Skarphet] på startskjermen, og myk opp bildekantene for å redusere moarévirkningen (bare i E-post, FTP/skrivebord, Nettverksmappe og Skann til ekstern minneenhet). Det er også mulig å redusere moarévirkningen ved å endre oppløsningsinnstillingene eller flytte originalen (eller endre vinkelen på den) litt på dokumentglasset.
Er fargemodusen satt til [Mono2] når du skal skanne en original i farger eller gråskala? | Du kan sette fargemodusen til [Mono2] for å erstatte fargene i originalen med svart eller hvitt. Dette passer for originaler som bare inneholder tekst. For originaler som inneholder illustrasjoner, er det imidlertid best å bruke [Start S/H]-tasten med fargemodusen satt til [Gråskala], eller sette fargemodusen for [Start farge]-tasten til [Full farge] eller [Auto] → [Gråskala] og så skanne.
Er det angitt/inkludert en destinasjon som har [TIFF-S] valgt som format? | Hvis du vil sende et bilde som er skannet med høy oppløsning, til destinasjoner for E-post, FTP/skrivebord og Nettverksmappe, må du sende bildet separat til skanner- og Internett-faksdestinasjonene. Ved gruppeoverføring som omfatter destinasjoner både for E-post, FTP/skrivebord og Nettverksmappe, og for Internett-faksdestinasjoner der [TIFF-S] er valgt som format, forblir oppløsningen [200 x 200 dpi] selv om du prøver å velge en annen oppløsning.
###### DET SKANNEDE BILDET ER TOMT | Er originalen plassert korrekt, dvs. med forsiden opp eller ned? | Plasser originalen igjen i korrekt orientering, og send på nytt. Når du bruker dokumentglasset, må originalen være plassert med forsiden ned. Når du bruker den automatiske dokumentmateren, må originalen være plassert med forsiden opp.
###### DET SKANNEDE BILDET VISES OPP NED ELLER SIDELENGS | Er Internett-faksadresser inkludert i overføringen? | Send separat til skannemodus- og Internett-faksmodusdestinasjoner. Når en gruppeoverføring omfatter destinasjoner både for E-post, FTP/skrivebord og Nettverksmappe og for Internett-faksdestinasjoner, er det originalretningen for Internett-fakser som gjelder. Det kan derfor hende at filen vises feil vei på en PC.
###### JPEG BLE VALGT SOM FILTYPE, MEN FILEN BLE OPPRETTET SOM EN TIFF-FIL | Valgte du [Mono2] i fargemodus? | Endre fargemodusen til [Full farge] eller [Gråskala], og trykk deretter på [Start]-tasten. Når [JPEG] er valgt som filtype og bildet skannes i Mono2, blir filen opprettet som en TIFF-fil.
###### EN INDIVIDUELL BERØRINGSTAST ELLER GRUPPETAST KAN IKKE LAGRES | Har det maksimale antall taster blitt lagret? | Juster antall lagrede taster. Slett berøringstaster og gruppetaster som ikke er i bruk.
Har funksjoner blitt deaktivert av administratoren? | Kontroller dette med administratoren din. Noen funksjoner kan ha blitt deaktivert i innstillingsmodus (administrator).
Hvis tasten er en individuell tast, er den inkludert i en gruppe? | Fjern tasten fra gruppen før du endrer eller sletter den. (Hvis tasten er inkludert i flere grupper, må den fjernes fra alle gruppene.) => [Åpne program] → [Slett] på handlingspanelet for den enkelte modus Hvis tasten brukes i flere gruppetaster, skriver du ut gruppelisten under [Sende adresseliste] i innstillingsmodus. Listen viser hvor tasten er lagret. => Innstillingsmodus → [Systeminnstillinger] → [Listeutskrift (bruker)] → [Sender Adresseliste] → [Gruppeliste]
Er tasten i bruk i en reservert overføring eller i en pågående overføring? | Vent til overføringen er ferdig, eller avbryt den reserverte overføringen, før du endrer eller sletter tasten.
###### EN INDIVIDUELL BERØRINGSTAST ELLER GRUPPETAST KAN IKKE REDIGERES ELLER SLETTES | Er tasten inkludert i en programtast? | Fjern tasten fra programmet før du endrer eller sletter den. (Hvis tasten er inkludert i flere programmer, må den fjernes fra alle programmer.) => [Åpne program] → [Slett] i handlingspanelet for hver modus
Har funksjoner blitt deaktivert av administratoren? | Kontroller dette med administratoren din. Enkelte funksjoner kan ha blitt deaktivert i systeminnstillingene.
Har administratoren aktivert en funksjon som forhindrer redigering/sletting? | Kontroller dette med administratoren din. Hvis administratoren din har aktivert innstillinger som [Standardadresseinnstilling] og [Innstillinger for innkommende ruting], kan taster ikke redigeres eller fjernes.

Tilbake til toppen